AIŠKINAMASIS RAŠTAS

Dėl Molėtų rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui skyrimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui skyrimo tvarkos aprašo tikslas reglamentuoti Molėtų rajono savivaldybės (toliau – Savivaldybė) teritorijoje esančioje valstybinėje ir savivaldybei priskirtoje žemėje želdynų ir želdinių apsaugai, tvarkymui, želdynų kūrimui ir naujų želdinių veisimui lėšų skyrimo tvarką.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 26 punktas, Lietuvos Respublikos želdynų įstatymo 10 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: reglamentuojamas lėšų, skirtų Savivaldybės želdynų ir želdinių apsaugai, tvarkymui, želdynų kūrimui ir naujų želdinių veisimui paskirstymas.

Neigiamų pasekmių nėra.

**4. Priemonės sprendimui įgyvendinti**

Savivaldybės strateginio veiklos plano ir kitose programose numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

5.1. Savivaldybės aplinkos apsaugos rėmimo specialiosios programos lėšos;

5.2. Savivaldybės biudžeto lėšos;

5.3. valstybės biudžeto lėšos;

5.4. Europos Sąjungos struktūrinių fondų lėšos;

5.5. kitos lėšos.

**6.Vykdytojai, įvykdymo terminai**

Molėtų rajono savivaldybės administracija. Nuolat.